
Vedtekter for Sigdal Frivilligsentral 
Vedtatt av Kommunestyret 25.04.2024 KS 30/2024

§1. Definisjon og formål  	
· En viktig velferds‐ og samfunnsaktør.
· En lokalt forankret møteplass som drives ut fra lokale forutsetninger og behov.
· Iverksetter aktiviteter som styrker nærmiljøet i kommunen.
· Formidler tjenester mellom innbyggere på frivillig grunnlag. 
· Etablerer aktiviteter på tvers av generasjoner og kulturer.
· Initierer, mobiliserer og samordner lokal frivillig innsats i et samarbeid mellom frivillige ildsjeler, lag/foreninger og det offentlige. 
· Er åpne for alle, og jobber for å inkludere alle som har lyst til å delta i ulike former for frivillig arbeid. 
· Utvikles av menneskene som er tilknyttet sentralene.
· Frivilligsentralen skal være et supplement til, og ikke en erstatning for, de offentlige tjenestene.
· Frivilligsentralen skal ikke konkurrere med eksisterende frivillig organisert arbeid, men være i tillegg til.

Frivilligsentralen skal drives i samsvar med de vedtekter og retningslinjer som til enhver tid er gjeldende hos Norges Frivilligsentraler, føringer gitt av Staten, og overordnede mål fra eier, Sigdal kommune. 

§ 2. Organisasjon
· Frivilligsentralen har egen ressursgruppe og daglig leder.
· Enkelte aktiviteter og arrangement kan ha egne styrende arbeidsgrupper.
· Sigdal kommune står som eier av Frivilligsentralen, og ivaretar det formelle arbeidsgiveransvaret for ansatte. 
· Alle som har bidratt med frivillig arbeid i Frivilligsentralens regi det siste året anses som frivillig ved Frivilligsentralen
· Frivillige som utfører oppgaver for/med barn skal levere politiattest
 



§ 3. Daglig leder 
· Har ansvaret for sentralens daglige drift.
· Er administrativt underlagt kommunalsjef kultur og velferd
· Forbereder ressursmøter og er sekretær i møte
· Daglig leder skal ha dialog med ressursgruppa om utvikling og drift av Frivilligsentralen.
· Daglig leder skal ha dialog med tjenesteleder om planlagte aktiviteter og driftsstatus for øvrig.
Daglig leder skal ta initiativ til og arbeide for å nå de målene som ligger i aktivitetsplaner. I samarbeid med frivillige lag/organisasjoner og enkeltpersoner skal daglig leder arbeide med å utvikle nye tilbud. For å løse nye oppgaver stilles daglig leder fritt til å iverksette nye tiltak, samt å inngå nye samarbeidsavtaler med frivillige organisasjoner og enkeltpersoner innenfor rammen av tilgjengelige ressurser. Daglig leder er pådriver for ideer og forslag, og skal stimulere til Frivilligsentralens formål. 

§ 6 Ressursgruppe
Ressursgruppa er frivilligsentralens styrende organ, bestående av frivillige og daglig leder.
Ressursgruppa sitt ansvar og oppgaver: 
· Forberede aktivitetsplaner for frivilligsentralen
· Sørge for tilfredsstillende drift av Frivilligsentralen i samsvar med vedtekter og virksomhetsplan. 
· Være en støttespiller for daglig leder.
· Se muligheter og ta beslutninger om utvikling og drift av sentralen.
· Motivere og skape entusiasme om felles mål.
· 
§ 7. Godkjennelse av vedtekter 
Forslag til endringer av vedtektene må fremmes til ressursgruppa. Vedtektsendringer må godkjennes av Kommunestyret i Sigdal. 

